PARLAMENTUL ROMÂNIEI

CAMERA DEPUTAŢILOR

	   COMISIA JURIDICĂ,

   DE DISCIPLINĂ ŞI IMUNITĂŢI
	
	Bucureşti,  17.03.2005

Nr.  P.L.-X 54


RAPORT  SUPLIMENTAR 

asupra proiectului de Lege privind aprobarea Ordonanţei de urgenţă 

a Guvernului nr. 3/2005 pentru modificarea şi completarea  Legii nr.115/1999 

privind responsabilitatea ministerială

În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.3/2005 pentru modificarea şi completarea Legii nr.115/1999 privind responsabilitatea ministerială, trimis cu adresa nr. P.L.X. 54 din 28 februarie 2005 şi înregistrat sub nr. 31/ 116  din 1 martie 2005.

Comisia pentru administraţie publică, amenajarea teritoriului şi echilibrului ecologic, cu avizul nr.26/70 din 2 martie 2005, a avizat favorabil proiectul de lege.

Comisia pentru drepturile omului, culte şi problemele minorităţilor naţionale, cu avizul nr.25/99 din 2 martie 2005, a avizat favorabil proiectul de lege.

Consiliul Legislativ  a avizat favorabil proiectul de ordonanţă de urgenţă supusă aprobării, conform avizului nr. 48/25.01.2005.

Proiectul de lege supus dezbaterii are ca obiect aprobarea Ordonanţei de urgenţă a Guvernului nr. 3/2005 pentru  modificarea şi completarea Legii nr. 115/1999 privind responsabilitatea ministerială. Propunerea de modificare se fundamentează pe Raportul de ţară al Comisiei Europene pe anul 2004, potrivit căruia se recomandă eliminarea imunităţii penale a foştilor miniştri. De asemenea, modificarea şi completarea legii are în vedere şi Raportul de evaluare a României, adoptat de Grupul de State împotriva corupţiei al Consiliului Europei (GRECO) la 4-8 martie 2002, care recomanda României (Recomandarea XII) să modifice  legislaţia naţională în scopul restrângerii categoriilor de persoane care se bucură de imunitate privind urmărirea penală, cu referire expresă la foşti miniştri, considerând că inviolabilitatea acestora este incompatibilă cu prevederile Principiului director 6.

Proiectul de lege face parte din categoria legilor organice, potrivit prevederilor art.76 alineatul (1) din Constituţia României, republicat.

În conformitate cu prevederile art. 60 din Regulamentul Camerei Deputaţilor, membrii comisiei au examinat ordonanţa de urgenţă şi proiectul de lege supus aprobării în şedinţa din  2 martie 2005.
               Plenul Parlamentului, în şedinţa din de 15 martie a hotărât să restituie Comisiei juridice, la solicitarea acesteia, proiectul de lege pentru reanalizarea unor texte, urmând ca, după dezbateri, să se întocmească un raport suplimentar.

Comisia juridică, de disciplină şi imunităţi, la data de 17 martie 2005 a reluat dezbaterile la acest proiect de lege.

La dezbaterea proiectului de lege au participat, în calitate de invitaţi,  în conformitate cu prevederile art 51 şi 52 din Regulamentul  Camerei Deputaţilor, din partea Ministerului Justiţiei, domnul Ionel Didea, director şi Nicoleta Iliescu, consilier.

La acest proiect de lege s-au formulat amendamente în scris de către domnii deputaţi Daniel Buda, Augustin Zegrean, Cristian Dumitrescu, Sergiu Andon, Gheorghe Gabor, Relu  Fenechiu şi Mircea Puşcă, conform anexelor.

La dezbaterea acestui proiect de lege au participat 12 deputaţi din totalul de 22 de membri ai Comisiei juridice.

Raportul Comisiei a fost adoptat cu unanimitatea voturilor celor prezenţi.

Proiectul de lege a  a fost adoptat de Senat  în şedinţa din  21 februarie 2005.

Potrivit prevederilor art. 75 din Constituţia României, republicată, şi  ale art.86 alin. (3) pct. 2  lit. f) din Regulamentul Camerei Deputaţilor, competenţa decizională  aparţine Camerei Deputaţilor.

În urma dezbaterii, Comisia propune adoptarea proiectului de lege cu următoarele amendamente:

I. Amendamente admise:

	Nr. crt.
	Text ordonanţă
	Text Senat
	Text propus de Comisie (autorul amendamentului)
	Motivarea amendamentelor propuse

	1.
	
	Lege privind aprobarea Ordonanţei de urgenţă a Guvernului nr.3/2005 pentru modificarea şi completarea Legii nr.115/1999 privind responsabilitatea ministerială

      Articol unic. – Se aprobă Ordonanţa de urgenţă a Guvernului nr.3 din 27 ianuarie 2005 pentru modificarea şi completarea Legii nr.115/1999 privind responsabilitatea ministerială, publicată în Monitorul Oficial al României, Partea I, nr.116 din 4 februarie 2005. 
	nemodificat.

      Art. I. – Se aprobă Ordonanţa de urgenţă a Guvernului nr.3 din 27 ianuarie 2005 pentru modificarea şi completarea Legii nr.115/1999 privind responsabilitatea ministerială, republicată cu modificările şi completările ulterioare în Monitorul Oficial al României, Partea I, cu următoarele modificări:

Autor: 

Comisia juridică
	Se introduce Art.I deoarece la Art.II se prevede republicarea Legii 115/1999 care a mai fost republicată.

	2.
	Art. I. Legea nr.115/1999 privind responsabilitatea ministerială, republicată în Monitorul Oficial al României, Partea I, nr.334 din 20 mai 2002, cu modificările şi completările ulterioare, se modifică şi se completează după cum urmează:
1. Alineatul (1) al articolului 4 va avea următorul cuprins:

Art.4. – (1) În termen de 15 zile de la data încetării mandatului Guvernului sau al unuia dintre membri, potrivit art.106 şi 110 din Constituţia României, republicată, aceştia vor prezenta situaţia privind gestionarea activităţii ministeriale de care au răspuns, precum şi a problemelor aflate în curs de derulare, pa baza unui protocol de predare – primire”.


	              nemodificat.
	     nemodificat.
	

	3.
	2.Alineatul (2) al articolului 16 va avea următorul cuprins:

      „(2) Comisia specială prevăzută la alin.(1) este formată din 5 membri numiţi pentru un mandat de 3 ani, care nu poate fi reînnoit, iar componenţa acesteia se aprobă prin decret al Preşedintelui României, la propunerea ministerului justiţiei şi a ministrului administraţiei şi  internelor”.


	              nemodificat.
	    nemodificat.  
	

	4.
	3. Articolul 19 se abrogă.


	nemodificat.
	        nemodificat.
	

	5.
	4. Articolul 20 va avea următorul cuprins:

„Art.20. – Urmărirea penală a membrilor Guvernului pentru faptele săvârşite în exerciţiul funcţiei lor se efectuează, după caz, de către Parchetul de pe lângă  Înalta Curte de Casaţie şi Justiţie sau de către Parchetul Naţional Anticorupţie, iar judecarea acestora, de către Înalta Curte de Casaţie şi Justiţie, potrivit legii”.


	nemodificat.
	        nemodificat.
	

	6.
	5. Alineatul (2) al articolului 24 va avea următorul cuprins:

„(2) Prevederile prezentei legi nu se aplică foştilor membri al Guvernului, în nici o situaţie”.


	nemodificat.
	    1.  La art.I, pct.5, alineatul (2) al articolului 24 va avea următorul cuprins:

"Urmărirea penală şi judecarea foştilor membri ai Guvernului pentru infracţiunile săvârşite în exerciţiul funcţiei lor, astfel cum acestea sunt prevăzute de art.7-11, se efectuează potrivit normelor de procedură penale de drept comun".

Autori: deputat  Daniel        Buda

           deputat Augustin Zegrean
	Pentru claritatea şi rigoarea textului.

	7.
	6. La articolul 24, după alineatul (2) se introduce un nou alineat, alineatul (3), cu următorul cuprins:

„(3) Punerea sub urmărire penală a foştilor membri ai Guvernului pentru  infracţiunile săvârşite în exerciţiul funcţiei lor se face potrivit normelor de procedură penală de drept comun”.


	             nemodificat.
	 2. La art.I, pct.6, după alineatul (2) al art.24 se introduce un nou alineat, alineatul (3), cu următorul cuprins:

   "Prevederile de ordin procedural ale prezentei legi nu se aplică foştilor membri ai Guvernului în nici o situaţie."

Autori: deputat Augustin    

              Zegrean

           deputat Daniel Buda
	Pentru claritatea şi rigoarea textului.

	8.
	Art.II. Comisia prevăzută la art.16 alin. (2) din Legea nr.115/1999, republicată, cu modificările şi completările ulterioare, se constituie  în termen de 30 de zile de la data intrării în vigoare a prezentei ordonanţe de urgenţă.
	nemodificat.
	 nemodificat.
	

	9.
	
	       _____________
	  Se introduce art.II, cu următorul cuprins:

    Art.II Legea nr.115/1999 privind responsabilitatea ministerială,  republicată în Monitorul Oficial nr.334 din 20 mai 2002, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, dându-se textelor o nouă numerotare.
Autor : deputat Gheorghe Gabor
	În legea de aprobare, la art.II, sunt cuprinse dispoziţiile privind republicarea legii, potrivit normelor de tehnică legislativă.


II. Amendamente respinse:

             În cursul dezbaterii, Comisia a respins următoarele amendamente:

	Nr. crt.
	Text iniţial
	Amendamentul propus şi autorul acestuia
	Motivare

a) Argumente pentru susţinerea amendamentului

b) Argumente pentru respingerea amendamentului
	Camera Decizio-nală

	1. 
	
	La articolul I, după pct.1 se introduce un pct. nou care devine pct. 11 cu următorul cuprins:

 11. La articolul 6 se introduce un nou alineat, alineatul (2), cu următorul cuprins:

„(2) Prevederile art. 7-26 din prezenta lege, se aplică şi directorilor serviciilor de  informaţii, care, potrivit legilor de organizare şi funcţionare ale acestor servicii, au rang de ministru ori sunt asimilaţi acestora, fiind numiţi în şedinţe comune ale camerelor Parlamentului.”

      Autor: deputat Sergiu Andon.


	1. Pentru lărgirea sferei persoanelor care să fie asimilate celor ce li se aplică prevederile Legii privind  responsabilitatea ministerială, conform solicitării scrise a Directorului S.R.I. 

    2. Prin vot comisia a respins amendamentul considerând că  serviciile de informaţii, potrivit Constituţiei,  sunt autorităţi administrative şi nu sunt subordonate Guvernului.
	Camera Deputaţi-lor

	2.
	2.Alineatul (2) al articolului 16 va avea următorul cuprins:

      „(2) Comisia specială prevăzută la alin.(1) este formată din 5 membri numiţi pentru un mandat de 3 ani, care nu poate fi reînnoit, iar componenţa acesteia se aprobă prin decret al Preşedintelui României, la propunerea ministerului justiţiei şi a ministrului administraţiei şi  internelor”.
	2.Alineatul (2) al articolului 16 va avea următorul cuprins:

     „(2) Comisia specială prevăzută la alin.(1) este formată din 5 membri numiţi pentru un mandat de 3 ani, care nu poate fi reînnoit, după cum urmează:

- trei reprezentanţi din partea Camerei Deputaţilor;

- un reprezentant  din partea Senatului;

- un reprezentant  din partea Preşedinţiei. Componenţa acestei comisii va fi alcătuită la propunerea preşedinţilor celor două Camere şi Preşedintelui României, prin decret al Preşedintelui României.

Autor: deputat Cristian Dumitrescu.


	1. Pentru precizarea reprezentativităţii  membrilor comisiei speciale.

Prin vot comisia a respins amendamentul,  considerând că textul ordonanţei este acoperitor.
	Camera Deputaţi-lor

	3
	5. Alineatul (2) al articolului 24 va avea următorul cuprins:

„(2) Prevederile prezentei legi nu se aplică foştilor membri al Guvernului, în nici o situaţie”.
	5. Alineatul (2) al articolului 24 va avea următorul cuprins:

„(2) Prevederile prezentei legi privind procedura de urmărire penală şi de judecare nu se aplică foştilor membri al Guvernului, în nici o situaţie”.

Autor: deputat Relu Fenechiu.


	1. Pentru claritatea şi rigoarea textului de lege.

2. Prin vot comisia a respins amendamentul propus, adoptându-se un alt amendament considerat a fi conform normelor de tehnică legislativă.
	Camera Deputaţi-lor

	4.
	5. Alineatul (2) al articolului 24 va avea următorul cuprins:

„(2) Prevederile prezentei legi nu se aplică foştilor membri al Guvernului, în nici o situaţie”.


	5. Alineatul (2) al articolului 24 va avea următorul cuprins:

„(2) Prevederile prezentei legi, privind punerea sub urmărire penală, nu se aplică foştilor membri al Guvernului, în nici o situaţie”.

       Autor: deputat Mircea Puşcă.


	1. Textul clarifică din punct de vedere procedural ce anume nu se aplică foştilor membri ai Guvernului. 

    2. Prin vot comisia a respins amendamentul propus, adoptându-se un alt amendament considerat a fi conform normelor de tehnică legislativă.
	Camera Deputaţi-lor

	5. 
	6. La articolul 24, după alineatul (2) se introduce un nou alineat, alineatul (3), cu următorul cuprins:

„(3) Punerea sub urmărire penală a foştilor membri ai Guvernului pentru  infracţiunile săvârşite în exerciţiul funcţiei lor se face potrivit normelor de procedură penală de drept comun”.


	Punctul 6 al articolului I se abrogă.

Autor: deputat Cristian Dumitrescu


	1. Nu se justifica menţinerea acestui text întrucât prevederile cuprinse la pct.5 al art.I sunt acoperitoare.

    2.Prin vot a fost respins acest amendament, fiind adoptat un alt text de lege propus.

     
	Camera Deputaţi-lor


Comisia a propus  aprobarea proiectului cu 10  voturi pentru,  un vot împotrivă şi  o abţinere.

PREŞEDINTE,                                                                               SECRETAR,

    Sergiu Andon                                                                         Cristian Dumitrescu

Consilieri:

Dr. Corneliu Manda

Dr. Gheorghe Stroe

